CELEX: 32016R0959
Language: et
Date: 2016-05-17 00:00:00
Title: Komisjoni rakendusmäärus (EL) 2016/959, 17. mai 2016, millega kehtestatakse turu sondeerimise rakenduslikud tehnilised standardid seoses avaldavate turuosaliste kasutatavate süsteemide ja teavitamisvormidega ning teabe vorminguga kooskõlas Euroopa Parlamendi ja nõukogu määrusega (EL) nr 596/2014 (EMPs kohaldatav tekst)

17.6.2016   
            
            
               ET
            
            
               Euroopa Liidu Teataja
            
            
               L 160/23
            
         KOMISJONI RAKENDUSMÄÄRUS (EL) 2016/959,
   17. mai 2016,
   millega kehtestatakse turu sondeerimise rakenduslikud tehnilised standardid seoses avaldavate turuosaliste kasutatavate süsteemide ja teavitamisvormidega ning teabe vorminguga kooskõlas Euroopa Parlamendi ja nõukogu määrusega (EL) nr 596/2014
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. aprilli 2014. aasta määrust (EL) nr 596/2014, mis käsitleb turukuritarvitusi (turukuritarvituste määrus) ning millega tunnistatakse kehtetuks Euroopa Parlamendi ja nõukogu direktiiv 2003/6/EÜ ja komisjoni direktiivid 2003/124/EÜ, 2003/125/EÜ ja 2004/72/EÜ, (1) eriti selle artikli 11 lõike 10 kolmandat lõiku,
   ning arvestades järgmist:
   
               (1)
            
            
               Avaldavad turuosalised peavad säilitama andmed kogu teabe kohta, mida nad esitavad turu sondeerimise eesmärgil üksteisele ja kõigile turu sondeerimise teavet saavatele isikutele. Selliste andmete abil saab avaldav turuosaline tõendada pädevatele asutustele oma nõuetekohast tegutsemist, eelkõige juhul, kui teabe laad pärast turu sondeerimist muutub või kui pädev asutus peab teabe liigitamise protsessi läbi vaatama. Selleks tuleks sellised andmed säilitada elektroonilises vormingus.
            
         
               (2)
            
            
               Tagamaks, et andmed esitatud teabe kohta säilitataks ka juhul, kui turu sondeerimine toimub protokollimata kohtumiste või telefonikõnede ajal, tuleks ette näha selliste kirjalike protokollide või märkmete vorm, mida avaldav turuosaline peab kõnealuste kohtumiste ja vestluste kohta koostama.
            
         
               (3)
            
            
               Selleks et tagada esitatud teabe järjepidev säilitamine, peaks avaldav turuosaline säilitama andmed kirjalike teadete kohta, millega teavitatakse turu sondeerimise teavet saanud isikut sellest, millal turu sondeerimise käigus avaldatud teave lakkas olemast siseteave.
            
         
               (4)
            
            
               Käesolev määrus põhineb rakenduslike tehniliste standardite eelnõul, mille esitas komisjonile Euroopa Väärtpaberiturujärelevalve.
            
         
               (5)
            
            
               Euroopa Väärtpaberiturujärelevalve on korraldanud käesoleva määruse aluseks oleva rakenduslike tehniliste standardite eelnõu kohta avatud avalikud konsultatsioonid, analüüsinud võimalikku asjaomast kulu ja tulu ning küsinud arvamust Euroopa Parlamendi ja nõukogu määruse (EL) nr 1095/2010 (2) artikli 37 kohaselt loodud väärtpaberituru sidusrühmade kogult.
            
         
               (6)
            
            
               Finantsturgude sujuva toimimise tagamiseks on vaja, et käesolev määrus jõustuks võimalikult kiiresti ja et selle sätteid hakataks kohaldama samast kuupäevast kui määruse (EL) nr 596/2014 sätteid,
            
         ON VASTU VÕTNUD KÄESOLEVA MÄÄRUSE:
   Artikkel 1
   Andmete elektrooniline vorming
   Kõik komisjoni delegeeritud määruse (EL) 2016/960 (3) artiklis 6 osutatud andmed säilitatakse elektroonilises vormingus.
   Artikkel 2
   Kirjalike protokollide või märkmete vorming
   Avaldavad turuosalised koostavad delegeeritud määruse (EL) 2016/960 artikli 6 lõike 2 punktis d osutatud kirjalikud protokollid või märkmed elektroonilises vormingus, kasutades:
   
               a)
            
            
               I lisas esitatud vormi, kui avaldavad turuosalised leiavad, et turu sondeerimine hõlmab siseteabe avaldamist;
            
         
               b)
            
            
               II lisas esitatud vormi, kui avaldavad turuosalised leiavad, et turu sondeerimine ei hõlma siseteabe avaldamist.
            
         Artikkel 3
   Potentsiaalseid investoreid käsitlevate andmete vorming
   1.   Avaldavad turuosalised säilitavad andmed delegeeritud määruse (EL) 2016/960 artikli 4 lõikes 1 osutatud teabe kohta iga turu sondeerimise puhul eraldi loeteluna.
   2.   Avaldavad turuosalised säilitavad andmed delegeeritud määruse (EL) 2016/960 artikli 4 lõikes 2 osutatud teabe kohta üheainsa loeteluna.
   Artikkel 4
   Sellise teabe esitamise ja kajastamise vorming, mis käsitleb seda, et avaldatud teave on lakanud olemast siseteave
   1.   Avaldavad turuosalised teavitavad kirjalikult turu sondeerimise teavet saanud isikut sellest, et turu sondeerimise käigus avaldatud teave on lakanud olemast siseteave.
   2.   Avaldavad turuosalised kajastavad lõike 1 kohaselt esitatud teabe kooskõlas III lisas sätestatud vormiga.
   Artikkel 5
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 3. juulist 2016.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. mai 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 173, 12.6.2014, lk 1.
   
      (2)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).
   
      (3)  Komisjoni 17. mai 2016. aasta delegeeritud määrus (EL) 2016/960, millega täiendatakse Euroopa Parlamendi ja nõukogu määrust (EL) nr 596/2014 seoses regulatiivsete tehniliste standarditega, mis käsitlevad turgu sondeerivate avaldavate turuosaliste suhtes kohaldatavaid asjakohaseid kokkuleppeid, süsteeme ja protseduure (vt käesoleva Euroopa Liidu Teataja lk 29).
   
      I LISA
      
         Delegeeritud määruse (EL) 2016/960 artikli 6 lõike 2 punktis d osutatud kirjalike protokollide ja märkmete vorm, mis täidetakse juhul, kui on avaldatud siseteavet
      
      
                  Kirje
               
               
                  Tekstiväli
               
            
                  
                              i.
                           
                           
                              Avaldava turuosalise andmed
                           
                        
               
                  
                     Avaldava turuosalise ja avaldava turuosalise koosseisus teavet esitava isiku täisnimed ning teabe esitamiseks kasutatud kontaktandmed
                  
               
            
                  
                              ii.
                           
                           
                              Teavet saava isiku andmed
                           
                        
               
                  
                     Teavet saava isiku täisnimi ja teabe esitamiseks kasutatud kontaktandmed.
                  
               
            
                  
                              iii.
                           
                           
                              Teabe esitamise kuupäev ja kellaaeg
                           
                        
               
                  
                     Teabe esitamise kuupäev ja kellaaeg (kellaajad), märkides ära ajavööndi.
                  
               
            
                  
                              iv.
                           
                           
                              Delegeeritud määruse (EL) 2016/960 artikli 3 lõike 3 punkti a kohane vestluse laadi selgitus.
                           
                        
               
                  
                     Andmed avalduse kohta, kus selgitatakse, et teabevahetus leiab aset turu sondeerimise eesmärgil.
                  
               
            
                  
                              v.
                           
                           
                              Delegeeritud määruse (EL) 2016/960 artikli 3 lõike 3 punkti c kohane kinnitus turu sondeerimise teavet saava isiku kohta.
                           
                        
               
                  
                     Andmed sellise isiku kinnituse kohta, kellega ühendust võeti, et avaldav turuosaline suhtleb isikuga, kellele on potentsiaalne investor usaldanud turu sondeerimise teabe saamise.
                  
               
            
                  
                              vi.
                           
                           
                              Delegeeritud määruse (EL) 2016/960 artikli 3 lõike 3 punkti d kohane selgitus selle kohta, et avaldatakse siseteavet.
                           
                        
               
                  
                     Andmed avalduse kohta, kus selgitatakse, et kui teavet saav isik nõustub turu sondeerimise teavet saama, saab nimetatud isik teavet, mida avaldav turuosaline peab siseteabeks, ning viide määruse (EL) nr 596/2014 artikli 11 lõikes 7 sätestatud kohustusele.
                  
               
            
                  
                              vii.
                           
                           
                              Delegeeritud määruse (EL) 2016/960 artikli 3 lõike 3 punkti e kohane teave, mis käsitleb hinnangut selle kohta, millal teave lakkab olemast siseteave.
                           
                        
               
                  
                     Andmed sellise teabe kohta (kui seda on antud), mis käsitleb hinnangulist aega, mil teave eeldatavalt avalikustatakse või tehing algatatakse, koos selgitusega selle kohta, miks see võib muutuda ja kuidas teavitatakse turu sondeerimise teavet saavat isikut juhul, kui hinnanguline aeg muutub.
                  
               
            
                  
                              viii.
                           
                           
                              Delegeeritud määruse (EL) 2016/960 artikli 3 lõike 3 punkti f kohane avaldus, mis käsitleb teavet saava isiku kohustusi.
                           
                        
               
                  
                     Andmed avalduse kohta, milles selgitatakse teavet saavale isikule määruse (EL) nr 596/2014 artikli 11 lõike 5 esimese lõigu punktides b, c ja d sätestatud kohustusi seoses siseteabe omamisega.
                  
               
            
                  
                              ix.
                           
                           
                              Delegeeritud määruse (EL) 2016/960 artikli 3 lõike 3 punkti g kohase nõusoleku kinnitus.
                           
                        
               
                  
                     Andmed turu sondeerimise teavet saava isiku nõusoleku kohta saada siseteavet, nagu on osutatud määruse (EL) nr 596/2014 artikli 11 lõike 5 esimese lõigu punktis a (taotlus ja vastus).
                  
               
            
                  
                              x.
                           
                           
                              Delegeeritud määruse (EL) 2016/960 artikli 3 lõike 3 punkti h kohane avaldatav teave.
                           
                        
               
                  
                     Turu sondeerimise otstarbel avaldatava teabe kirjeldus, näidates ära teabe, mida peetakse siseteabeks.
                  
               
            
   
      II LISA
      
         Delegeeritud määruse (EL) 2016/960 artikli 6 lõike 2 punktis d osutatud kirjalike protokollide ja märkmete vorm, mis täidetakse juhul, kui ei ole avaldatud siseteavet
      
      
                  Kirje
               
               
                  Tekstiväli
               
            
                  
                              i.
                           
                           
                              Avaldava turuosalise andmed
                           
                        
               
                  
                     Avaldava turuosalise ja avaldava turuosalise koosseisus teavet esitava isiku täisnimed ning teabe esitamiseks kasutatud kontaktandmed
                  
               
            
                  
                              ii.
                           
                           
                              Teavet saava isiku andmed
                           
                        
               
                  
                     Teavet saava isiku täisnimi ja teabe esitamiseks kasutatud kontaktandmed.
                  
               
            
                  
                              iii.
                           
                           
                              Teabe esitamise kuupäev ja kellaaeg
                           
                        
               
                  
                     Teabe esitamise kuupäev ja kellaaeg (kellaajad), märkides ära ajavööndi.
                  
               
            
                  
                              iv.
                           
                           
                              Delegeeritud määruse (EL) 2016/960 artikli 3 lõike 4 punkti a kohane vestluse laadi selgitus.
                           
                        
               
                  
                     Andmed avalduse kohta, kus selgitatakse, et teabevahetus leiab aset turu sondeerimise eesmärgil.
                  
               
            
                  
                              v.
                           
                           
                              Delegeeritud määruse (EL) 2016/960 artikli 3 lõike 4 punkti c kohane isikuandmete kinnitus.
                           
                        
               
                  
                     Andmed sellise isiku kinnituse kohta, kellega ühendust võeti, et avaldav turuosaline suhtleb isikuga, kellele on potentsiaalne investor usaldanud turu sondeerimise teabe saamise.
                  
               
            
                  
                              vi.
                           
                           
                              Delegeeritud määruse (EL) 2016/960 artikli 3 lõike 4 punkti d kohane selgitus selle kohta, et siseteavet ei avaldata.
                           
                        
               
                  
                     Andmed avalduse kohta, kus selgitatakse, et kui teavet saav isik nõustub turu sondeerimise teavet saama, saab nimetatud isik teavet, mida avaldav turuosaline ei pea siseteabeks, ning viide määruse (EL) nr 596/2014 artikli 11 lõikes 7 sätestatud kohustusele.
                  
               
            
                  
                              vii.
                           
                           
                              Delegeeritud määruse (EL) 2016/960 artikli 3 lõike 4 punkti e kohase nõusoleku kinnitus.
                           
                        
               
                  
                     Andmed turu sondeerimise teavet saava isiku nõusoleku kohta jätkata turu sondeerimisega (taotlus ja vastus).
                  
               
            
                  
                              viii.
                           
                           
                              Delegeeritud määruse (EL) 2016/960 artikli 3 lõike 4 punkti f kohane avaldatav teave.
                           
                        
               
                  
                     Turu sondeerimise eesmärgil avaldatud teabe kirjeldus.
                  
               
            
   
      III LISA
      
         Määruse (EL) nr 596/2014 artikli 11 lõike 6 esimese lõigu kohase sellise teabe vorm, mis on esitatud turu sondeerimise teavet saanud isikule selle kohta, et avaldatud teave on lakanud olemast siseteave
      
      
                  Kirje
               
               
                  Tekstiväli
               
            
                  
                              i.
                           
                           
                              Avaldava turuosalise andmed
                           
                        
               
                  
                     Avaldava turuosalise ja avaldava turuosalise koosseisus teavet esitava isiku täisnimed ning teabe esitamiseks kasutatud kontaktandmed
                  
               
            
                  
                              ii.
                           
                           
                              Teavet saava isiku andmed
                           
                        
               
                  
                     Teavet saava isiku täisnimi ja teabe esitamiseks kasutatud kontaktandmed.
                  
               
            
                  
                              iii.
                           
                           
                              Teabe esitamise kuupäev ja kellaaeg
                           
                        
               
                  
                     Teabe esitamise kuupäev ja kellaaeg (kellaajad), märkides ära ajavööndi.
                  
               
            
                  
                              iv.
                           
                           
                              Tehingu andmed
                           
                        
               
                  
                     Sellise tehingu andmed, mille suhtes turu sondeerimist teostati.
                  
                  
                     See võib hõlmata teavet tehingu liigi kohta, nt esmane avalik pakkumine, teisene pakkumine, ühinemine, blokktehing, suunatud pakkumine, aktsiakapitali suurendamine.
                  
               
            
                  
                              v.
                           
                           
                              Turu sondeerimise kuupäev ja kellaaeg
                           
                        
               
                  
                     Teave kuupäeva ja kellaaja kohta, mil siseteave turu sondeerimise raames avaldati.
                  
               
            
                  
                              vi.
                           
                           
                              Teave selle kohta, et avaldatud teave on lakanud olemast siseteave
                           
                        
               
                  
                     Avaldus, et teavitada turu sondeerimise teavet saanud isikut asjaolust, et avaldatud teave on lakanud olemast siseteave.
                  
               
            
                  
                              vii.
                           
                           
                              Kuupäev, mil teave lakkas olemast siseteave
                           
                        
               
                  
                     Kuupäev, mil turu sondeerimise raames avaldatud teave lakkas olemast siseteave.